CELEX: 32015R1428
Language: lt
Date: 2015-08-25 00:00:00
Title: 2015 m. rugpjūčio 25 d. Komisijos reglamentas (ES) 2015/1428, kuriuo iš dalies keičiami Komisijos reglamentas (EB) Nr. 244/2009, kuriuo nustatomi nekryptinių buitinių lempų ekologinio projektavimo reikalavimai, ir Komisijos reglamentas (EB) Nr. 245/2009, kuriuo nustatomi liuminescencinių lempų be įmontuoto balastinio įtaiso, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimai ir kuriuo panaikinama Europos Parlamento ir Tarybos direktyva 2000/55/EB, ir Komisijos reglamentas (ES) Nr. 1194/2012, kuriuo nustatomi kryptinių lempų, šviesos diodų lempų ir susijusių įrenginių ekologinio projektavimo reikalavimai (Tekstas svarbus EEE)

27.8.2015   
            
            
               LT
            
            
               Europos Sąjungos oficialusis leidinys
            
            
               L 224/1
            
         KOMISIJOS REGLAMENTAS (ES) 2015/1428
   2015 m. rugpjūčio 25 d.
   kuriuo iš dalies keičiami Komisijos reglamentas (EB) Nr. 244/2009, kuriuo nustatomi nekryptinių buitinių lempų ekologinio projektavimo reikalavimai, ir Komisijos reglamentas (EB) Nr. 245/2009, kuriuo nustatomi liuminescencinių lempų be įmontuoto balastinio įtaiso, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimai ir kuriuo panaikinama Europos Parlamento ir Tarybos direktyva 2000/55/EB, ir Komisijos reglamentas (ES) Nr. 1194/2012, kuriuo nustatomi kryptinių lempų, šviesos diodų lempų ir susijusių įrenginių ekologinio projektavimo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,
   pasikonsultavusi su Ekologinio projektavimo konsultacijų forumu,
   kadangi:
   
               (1)
            
            
               Komisija turi persvarstyti Komisijos reglamentą (EB) Nr. 244/2009 (2), atsižvelgdama į technologijų pažangą, ypač į prekybos specialios paskirties lempomis raidą, siekiant įsitikinti, kad jos nenaudojamos bendrojo apšvietimo reikmėms, taip pat atsižvelgdama į naujų technologijų, pvz., šviesos diodų, plėtrą ir į galimybę nustatyti energijos vartojimo efektyvumo reikalavimus A klasės lygmeniu, kaip apibrėžta Komisijos direktyvoje 98/11/EB (3);
            
         
               (2)
            
            
               sprendžiant iš įrodymų, gautų persvarstant Reglamentą (EB) Nr. 244/2009, gamintojai veikiausiai neturi ekonominių galimybių sukurti ir nuo 2016 m. rugsėjo 1 d. rinkai tiekti elektros tinklo įtampos kryptines halogenines lempas, kurios atitiktų Komisijos reglamento (EB) Nr. 244/2009 1 lentelėje nustatytą 6 etapo didžiausios vardinės galios nurodytam vardiniam šviesos srautui ribą. Galimybių pasiekti geresnius apšvietimo technologijų efektyvaus energijos vartojimo rezultatus vertinimas parodė, kad būtų optimalu tą ribą nustatyti nuo 2018 m. rugsėjo 1 d.;
            
         
               (3)
            
            
               siekiant kuo didesnės naudos aplinkai ir kuo mažesnio neigiamo ekonominio poveikio naudotojams, būtina reikalauti, kad būsima šviestuvų konstrukcija būtų suderinta su efektyviai energiją vartojančio apšvietimo sprendimais. Rizika prisirišti prie senų, nebetaikomų technologijų turėtų kuo labiau mažinama užtikrinus, kad rinkai tiekiami šviestuvai būtų visiškai suderinami su energiją ypač efektyviai vartojančiomis lempomis, kurių Komisijos deleguotuoju reglamentu (ES) Nr. 874/2012 (4) nustatyta energijos vartojimo efektyvumo klasė būtų bent A+;
            
         
               (4)
            
            
               persvarstant Reglamentą (EB) Nr. 244/2009 paaiškėjo, kad reikia atnaujinti ir paaiškinti specialios paskirties lempos apibrėžtį, kad mažiau specialios paskirties lempų būtų naudojama bendrajam apšvietimui, ir suderinti reikalavimus su technologijų pokyčiais. Reguliavimo reikalavimais turėtų būti sudarytos lengvesnės sąlygos efektyviausiai energiją vartojančio apšvietimo sprendimą pritaikyti tam tikroje specialiojoje srityje;
            
         
               (5)
            
            
               būtina užtikrinti, kad Reglamente (EB) Nr. 244/2009 ir Komisijos reglamente (ES) Nr. 1194/2012 (5) pateikta specialios paskirties gaminio apibrėžtis ir informacijos apie gaminį reikalavimai būtų nuoseklūs, o geriausiai tai galima atlikti iš dalies pakeitus abu reglamentus. Laikytis nuoseklių reguliavimo reikalavimų gamintojams ir tiekėjams turėtų būti paprasčiau; be to, tokie reikalavimai padės nacionalinėms valdžios institucijoms vykdyti veiksmingą rinkos priežiūrą;
            
         
               (6)
            
            
               peržiūrėjus Reglamentą (EB) Nr. 244/2009 padaryta išvada, kad galimybė nustatyti A arba aukštesnės klasės lygio efektyvaus energijos vartojimo reikalavimus turėtų būti išnagrinėta tolesniame tyrime, kuriame taip pat turėtų būti įvertintos galimybės: padidinti efektyvaus energijos vartojimo reikalavimus gaminiams, kuriems taikomas Reglamentas (EB) Nr. 245/2009 (6) ir Reglamentas (ES) Nr. 1194/2012; išplėsti abiejų reglamentų taikymo sritį, kad energijos vartojimo sumažėjimas būtų optimalus; ir sutelkti visus tris reglamentus į vieną nuoseklią apšvietimo gaminių ekologinio projektavimo reikalavimų įgyvendinimo priemonę;
            
         
               (7)
            
            
               Reglamente (EB) Nr. 245/2009 nustatyta, kad naudojamo gaminio suvartojama energija ir gyvsidabrio kiekis lempose yra svarbūs aspektai. Todėl, jei lempoms taikomi gaminių eksploatacinių charakteristikų reikalavimai neapima nei gaminio veiksmingumo, nei gyvsidabrio kiekio gaminyje reikalavimų, atsiranda nereikalinga reguliavimo našta, o gaminio gali būti laipsniškai atsisakyta dėl nereikšmingų priežasčių. Jei gaminio eksploatacinių charakteristikų reikalavimų taikymo sritis būtų iš dalies pakeista taip, kad atitiktų reglamento svarbius aspektus, reguliavimo reikalavimai taptų tinkamesni;
            
         
               (8)
            
            
               svarstant, ar reikia peržiūrėti su apšvietimu susijusius ekologinio projektavimo ir energijos vartojimo efektyvumo ženklinimo reglamentus, dera, inter alia, dar kartą apsvarstyti lempų, skirtų G9 ir R7s tipo lizdams, išimtį ir būtiniausius lempoms taikomus energijos vartojimo veiksmingumo reikalavimus;
            
         
               (9)
            
            
               šiame reglamente numatytos priemonės atitinka pagal Direktyvos 2009/125/EB 19 straipsnio 1 dalį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 244/2009 pakeitimai
   Reglamentas (EB) Nr. 244/2009 iš dalies keičiamas taip:
   
               1)
            
            
               2 straipsnis iš dalies keičiamas taip:
               
                           a)
                        
                        
                           4 punktas pakeičiamas taip:
                           „4.   specialios paskirties lempa– lempa, kurioje panaudotos technologijos, kurioms taikomas šis reglamentas, bet kuri, kaip nurodyta jos techniniuose dokumentuose, dėl savo techninių parametrų yra skirta naudoti specialiosiose srityse. Specialiosios sritys – tos, kuriose naudojant būtina užtikrinti techninius parametrus, kurių nereikia įprastos aplinkos ar daiktų apšvietimui vidutinėmis sąlygomis. Šios sritys yra:
                           
                                       a)
                                    
                                    
                                       naudojimo sritys, kuriose pagrindinė šviesos paskirtis nėra apšvietimas, kaip antai:
                                       
                                                   i)
                                                
                                                
                                                   šviesos, kuri naudojama kaip cheminių ar biologinių procesų veiksnys (kaip antai: polimerizacija; ultravioletinės šviesos naudojimas apdorojimo, džiovinimo ir kietinimo procesuose; fotodinaminė terapija; sodininkystė; gyvūnų priežiūra; apsaugos nuo vabzdžių gaminiai), skleidimas;
                                                
                                             
                                                   ii)
                                                
                                                
                                                   vaizdo gavimas ir demonstravimas (kaip antai: fotoaparatų blykstės, kopijavimo aparatai, vaizdo projektoriai);
                                                
                                             
                                                   iii)
                                                
                                                
                                                   šildymas (infraraudonųjų spindulių lempos);
                                                
                                             
                                                   iv)
                                                
                                                
                                                   signalizavimas (kaip antai eismo reguliavimo ar aerodromo žiburių lempos);
                                                
                                             
                                 
                                       b)
                                    
                                    
                                       apšvietimas, atitinkantis kurią nors iš šių sąlygų:
                                       
                                                   i)
                                                
                                                
                                                   šviesos spektras paskirstomas taip, kad apšviečiama vieta ar daiktas ne tik taptų matomas, bet ir pasikeistų jos (jo) išvaizda (kaip antai maisto prekių vitrinų apšvietimas ar I priedo 1 punkte apibrėžtos spalvinės lempos), išskyrus, kai tai atsitinka dėl susietosios spalvinės temperatūros nuokrypio, arba
                                                
                                             
                                                   ii)
                                                
                                                
                                                   apšviečiama vieta ar daiktas ne tik tampa matomas žmonėms, bet reguliuojamas ir šviesos spektro paskirstymas pritaikant prie specialių konkrečios techninės įrangos reikalavimų (kaip antai studijų, reginių efektų, teatro apšvietimas), arba
                                                
                                             
                                                   iii)
                                                
                                                
                                                   apšviečiama vieta ar daiktas turi būti specialiai apsaugomas nuo neigiamo šviesos šaltinio poveikio (kaip antai specialiai filtruotas apšvietimas šviesai jautriems pacientams ar specialiai filtruotas šviesai jautrių muziejaus eksponatų apšvietimas), arba
                                                
                                             
                                                   iv)
                                                
                                                
                                                   apšvietimas reikalingas tik ekstremaliose situacijose (kaip antai avarinio apšvietimo šviestuvai ar avarinio apšvietimo valdymo įtaisai), arba
                                                
                                             
                                                   v)
                                                
                                                
                                                   apšvietimo gaminiai turi atlaikyti ekstremalias fizines sąlygas (kaip antai vibraciją ar žemesnę nei – 20 °C arba aukštesnę nei 50 °C temperatūrą).
                                                
                                             
                                 Ilgesnės nei 60 mm kaitinamosios lempos nėra specialios paskirties lempos, jei jos yra atsparios tik mechaniniams smūgiams ir vibracijai, bet nėra kaitinamosios šviesoforų lempos; arba jų vardinė galia yra didesnė nei 25 W ir tvirtinama, kad jos turi specifinių ypatybių, kurių taip pat turi aukštesnių energijos vartojimo efektyvumo klasių, nustatytų Reglamente (ES) Nr. 874/2012, lempos, pavyzdžiui, neskleidžia elektromagnetinės spinduliuotės, spalvų perteikimo rodiklio vertė ne mažesnė nei 95, ultravioletinė spinduliuotė ne didesnė nei 2 mW/1 000 lm;“
                        
                     
                           b)
                        
                        
                           9 punktas pakeičiamas taip:
                           „9.   volframo halogeninė lempa– lempa su kaitinamuoju siūlu, kurios kaitinamasis siūlas pagamintas iš volframo, apgaubtas dujų, kurių sudėtyje yra halogenų arba halogenų junginių, kolboje, pagamintoje iš kvarco arba sunkialydžio stiklo, kuri gali būti įmontuota į antrinį gaubtą. Lempa gali turėti integruotą maitinimo šaltinį;“
                        
                     
                           c)
                        
                        
                           Įrašomas šis 19 punktas:
                           „19.   kaitinamoji šviesoforų lempa– kaitinamoji lempa, kurios vardinė įtampa ne mažesnė nei 60 V, o gedimų dažnis – mažesnis nei 2 % per pirmąsias 1 000 veikimo valandų.“
                        
                     
         
               2)
            
            
               3 straipsnis pakeičiamas taip:
               „3 straipsnis
               Ekologinio projektavimo reikalavimai
               1.   Nekryptinės buitinės lempos atitinka II priede pateiktus ekologinio projektavimo reikalavimus.
               Ekologinio projektavimo reikalavimai taikomi šiais etapais:
               
                            
                        
                        
                           1 etapas – 2009 m. rugsėjo 1 d.
                        
                     
                            
                        
                        
                           2 etapas – 2010 m. rugsėjo 1 d.
                        
                     
                            
                        
                        
                           3 etapas – 2011 m. rugsėjo 1 d.
                        
                     
                            
                        
                        
                           4 etapas – 2012 m. rugsėjo 1 d.
                        
                     
                            
                        
                        
                           5 etapas – 2013 m. rugsėjo 1 d.
                        
                     
                            
                        
                        
                           6 etapas – 2018 m. rugsėjo 1 d.
                        
                     Išskyrus tuos atvejus, kai reikalavimas pakeičiamas arba kai nurodyta kitaip, jis toliau taikomas kartu su kitais vėlesniuose etapuose nustatytais reikalavimais.
               2.   Specialios paskirties lempos atitinka šiuos reikalavimus:
               
                           a)
                        
                        
                           jei lempos spalvio koordinatės visada atitinka intervalą
                           
                                        
                                    
                                    
                                       x < 0,270 arba x > 0,530
                                    
                                 
                                        
                                    
                                    
                                       y < – 2,3172 x2 + 2,3653 x – 0,2199 arba y > – 2,3172 x2 + 2,3653 x – 0,1595;
                                    
                                 tos spalvio koordinatės nurodomos techninių dokumentų rinkinyje, kuris parengiamas atitikčiai įvertinti pagal Direktyvos 2009/125/EB 8 straipsnį; taip nurodoma, kad dėl šių koordinačių tos lempos yra specialios paskirties lempos;
                        
                     
                           b)
                        
                        
                           visų specialios paskirties lempų numatytoji paskirtis nurodoma bet kokia forma pateikiamoje informacijoje apie gaminį ir aiškiai nurodoma, kad jos nėra skirtos naudoti kitais tikslais.
                           Techninių dokumentų rinkinyje, kuris parengiamas atitikčiai įvertinti pagal Direktyvos 2009/125/EB 8 straipsnį, išvardijami techniniai parametrai, dėl kurių lempos konstrukcija atitinka numatytąją specialią paskirtį.
                           Jei reikia, parametrai gali būti išvardijami taip, kad nebūtų atskleista neskelbtina komercinė informacija, susijusi su gamintojo intelektinės nuosavybės teisėmis.
                           Jei parduodama lempa aiškiai rodoma galutiniam naudotojui, ant pakuotės aiškiai ir pastebimai pateikiama ši informacija:
                           
                                       i)
                                    
                                    
                                       numatytoji paskirtis;
                                    
                                 
                                       ii)
                                    
                                    
                                       tai, kad jis netinka kambarių apšvietimui, ir
                                    
                                 
                                       iii)
                                    
                                    
                                       techniniai parametrai, dėl kurių lempos konstrukcija specialiai atitinka numatytąją paskirtį.
                                    
                                 iii punkte nustatyta informacija gali būti pateikiama pakuotės viduje.“
                        
                     
         2 straipsnis
   Reglamento (EB) Nr. 245/2009 pakeitimai
   Reglamento (EB) Nr. 245/2009 III priedas iš dalies keičiamas, kaip išdėstyta šio reglamento I priede.
   3 straipsnis
   Reglamento (ES) Nr. 1194/2012 pakeitimai
   Reglamentas (ES) Nr. 1194/2012 iš dalies keičiamas taip:
   
               1)
            
            
               2 straipsnis iš dalies keičiamas taip:
               
                           a)
                        
                        
                           4 punktas pakeičiamas taip:
                           „4.   specialios paskirties gaminys– gaminys, kuriame panaudotos technologijos, kurioms taikomas šis reglamentas, bet kuris, kaip nurodyta jo techniniuose dokumentuose, dėl savo techninių parametrų yra skirtas naudoti specialiosiose srityse. Specialiosios sritys – tos, kuriose naudojant būtina užtikrinti techninius parametrus, kurių nereikia įprastos aplinkos ar daiktų apšvietimui vidutinėmis sąlygomis. Šios sritys yra:
                           
                                       a)
                                    
                                    
                                       naudojimo sritys, kuriose pagrindinė šviesos paskirtis nėra apšvietimas, kaip antai:
                                       
                                                   i)
                                                
                                                
                                                   šviesos, kuri naudojama kaip cheminių ar biologinių procesų veiksnys (kaip antai: polimerizacija; ultravioletinės šviesos naudojimas apdorojimo, džiovinimo ir kietinimo procesuose; fotodinaminė terapija; sodininkystė; gyvūnų priežiūra; apsaugos nuo vabzdžių gaminiai), skleidimas;
                                                
                                             
                                                   ii)
                                                
                                                
                                                   vaizdo gavimas ir demonstravimas (kaip antai: fotoaparatų blykstės, kopijavimo aparatai, vaizdo projektoriai);
                                                
                                             
                                                   iii)
                                                
                                                
                                                   šildymas (infraraudonųjų spindulių lempos);
                                                
                                             
                                                   iv)
                                                
                                                
                                                   signalizavimas (kaip antai eismo reguliavimo ar aerodromo žiburių lempos);
                                                
                                             
                                 
                                       b)
                                    
                                    
                                       apšvietimas, atitinkantis kurią nors iš šių sąlygų:
                                       
                                                   i)
                                                
                                                
                                                   šviesos spektras paskirstomas taip, kad apšviečiama vieta ar daiktas ne tik taptų matomas, bet ir pasikeistų jos (jo) išvaizda (kaip antai maisto prekių vitrinų apšvietimas ar I priedo 1 punkte apibrėžtos spalvinės lempos), išskyrus, kai tai atsitinka dėl susietosios spalvinės temperatūros nuokrypio, arba
                                                
                                             
                                                   ii)
                                                
                                                
                                                   apšviečiama vieta ar daiktas ne tik tampa matomas žmonėms, bet reguliuojamas ir šviesos spektro paskirstymas pritaikant prie specialių konkrečios techninės įrangos reikalavimų (kaip antai studijų, reginių efektų, teatro apšvietimas), arba
                                                
                                             
                                                   iii)
                                                
                                                
                                                   apšviečiama vieta ar daiktas turi būti specialiai apsaugomas nuo neigiamo šviesos šaltinio poveikio (kaip antai specialiai filtruotas apšvietimas šviesai jautriems pacientams ar specialiai filtruotas šviesai jautrių muziejaus eksponatų apšvietimas), arba
                                                
                                             
                                                   iv)
                                                
                                                
                                                   apšvietimas reikalingas tik ekstremaliose situacijose (kaip antai avarinio apšvietimo šviestuvai ar avarinio apšvietimo valdymo įtaisai), arba
                                                
                                             
                                                   v)
                                                
                                                
                                                   apšvietimo gaminiai turi atlaikyti ekstremalias fizines sąlygas (kaip antai vibraciją ar žemesnę nei – 20 °C arba aukštesnę nei 50 °C temperatūrą).
                                                
                                             
                                 Ilgesnės nei 60 mm kaitinamosios lempos nėra specialios paskirties gaminiai, jei jos yra atsparios tik mechaniniams smūgiams ir vibracijai, bet nėra kaitinamosios šviesoforų lempos; arba jų vardinė galia yra didesnė nei 25 W ir tvirtinama, kad jos turi specifinių ypatybių, kurių taip pat turi aukštesnių energijos vartojimo efektyvumo klasių, nustatytų Reglamente (ES) Nr. 874/2012, lempos, pavyzdžiui, neskleidžia elektromagnetinės spinduliuotės, spalvų perteikimo rodiklio vertė ne mažesnė nei 95, ultravioletinė spinduliuotė ne didesnė nei 2 mW/1 000 lm;“
                        
                     
                           b)
                        
                        
                           28 punktas pakeičiamas taip:
                           „28.   Šviestuvas– gaminys, kuriuo paskirstoma, filtruojama ar transformuojama vienos ar daugiau lempų skleidžiama šviesa ir kuriame yra visos lempoms laikyti, įtvirtinti bei apsaugoti reikalingos dalys ir, jei reikia, pagalbinės elektros grandinės su jų jungimo prie elektros šaltinio priemonėmis; Jei pagrindinė gaminio paskirtis ne apšvietimas, o pagrindinė gaminio funkcija naudojimo metu priklauso nuo energijos tiekimo (kaip antai: šaldytuvai, siuvimo mašinos, endoskopai, kraujo analizatoriai), šiame reglamente jis nelaikomas šviestuvu;“
                        
                     
                           c)
                        
                        
                           Įrašomas šis 31 punktas:
                           „31.   kaitinamoji šviesoforų lempa– kaitinamoji lempa, kurios vardinė įtampa ne mažesnė nei 60 V, o gedimų dažnis – mažesnis nei 2 % per pirmąsias 1 000 veikimo valandų.“
                        
                     
         
               2)
            
            
               I, III ir IV priedai iš dalies keičiami, kaip išdėstyta šio reglamento II priede.
            
         4 straipsnis
   Įsigaliojimas
   Šis reglamentas įsigalioja praėjus šešiems mėnesiams nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 25 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 285, 2009 10 31, p. 10.
   
      (2)  2009 m. kovo 18 d. Komisijos reglamentas (EB) Nr. 244/2009, kuriuo įgyvendinant Europos Parlamento ir Tarybos direktyvą 2005/32/EB nustatomi nekryptinių buitinių lempų ekologinio projektavimo reikalavimai (OL L 76, 2009 3 24, p. 3).
   
      (3)  1998 m. sausio 27 d. Komisijos direktyva 98/11/EB dėl energijos sunaudojimo parodymo ženklinant buitines lempas, įgyvendinanti Tarybos direktyvą 92/75/EEB (OL L 71, 1998 3 10, p. 1).
   
      (4)  2012 m. liepos 12 d. Komisijos deleguotasis reglamentas (ES) Nr. 874/2012, kuriuo papildoma Europos Parlamento ir Tarybos direktyva 2010/30/ES nustatant elektros lempų ir šviestuvų energijos vartojimo efektyvumo ženklinimo reikalavimus (OL L 258, 2012 9 26, p. 1).
   
      (5)  2012 m. gruodžio 12 d. Komisijos reglamentas (ES) Nr. 1194/2012, kuriuo įgyvendinant Europos Parlamento ir Tarybos direktyvą 2009/125/EB nustatomi kryptinių lempų, šviesos diodų lempų ir susijusių įrenginių ekologinio projektavimo reikalavimai (OL L 342, 2012 12 14, p. 1).
   
      (6)  2009 m. kovo 18 d. Komisijos reglamentas (EB) Nr. 245/2009, kuriuo įgyvendinama Europos Parlamento ir Tarybos direktyva 2005/32/EB, nustatant liuminescencinių lempų be įmontuoto balastinio įtaiso, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimus, ir kuriuo panaikinama Europos Parlamento ir Tarybos direktyva 2000/55/EB (OL L 76, 2009 3 24, p. 17).
   
      I PRIEDAS
      
         Reglamento (EB) Nr. 245/2009 III priedo pakeitimai
      
      
               
                  1.
               
               
                  III priedo 1.2 punkto B papunkčio paskutinė pastraipa pakeičiama taip:
                  „Didžiaslėgių natrio lempų, kurioms taikomi veiksmingumo reikalavimai, šviesos srauto išlaikymo faktoriai ir negendamumo faktoriai turi būti bent tokie, kokie nurodyti 13 lentelėje.
                  
                     13 lentelė
                  
                  
                     Didžiaslėgių natrio lempų šviesos srauto išlaikymo faktoriaus ir negendamumo faktoriaus vertės (antrasis etapas)
                  
                  
                              Didžiaslėgių natrio lempų kategorija ir veikimo trukmė, po kurios atliekamas matavimas
                           
                           
                              Lempos šviesos srauto išlaikymo faktorius
                           
                           
                              Lempos negendamumo faktorius
                           
                        
                              P ≤ 75 W
                              LLMF ir LSF matuojami po 12 000 h veikimo
                           
                           
                              Ra ≤ 60
                           
                           
                              > 0,80
                           
                           
                              > 0,90
                           
                        
                              Ra > 60
                           
                           
                              > 0,75
                           
                           
                              > 0,75
                           
                        
                              visos pakaitinės lempos, skirtos naudoti su didžiaslėgių gyvsidabrio garų lempų balastiniu įtaisu
                           
                           
                              > 0,75
                           
                           
                              > 0,80
                           
                        
                              P > 75 W ≤ 605 W
                              LLMF ir LSF matuojami po 16 000 h veikimo
                           
                           
                              Ra ≤ 60
                           
                           
                              > 0,85
                           
                           
                              > 0,90
                           
                        
                              Ra > 60
                           
                           
                              > 0,70
                           
                           
                              > 0,65
                           
                        
                              visos pakaitinės lempos, skirtos naudoti su didžiaslėgių gyvsidabrio garų lempų balastiniu įtaisu
                           
                           
                              > 0,75
                           
                           
                              > 0,55
                           
                        13 lentelėje pateikti reikalavimai pakaitinėms lempoms, skirtoms naudoti su didžiaslėgių gyvsidabrio garų lempų balastiniais įtaisais, taikomi šešerius metus nuo šio reglamento įsigaliojimo.“;
               
            
               
                  2.
               
               
                  III priedo 1.2 punkto C papunktis pakeičiamas taip:
                  „C.   Trečio etapo reikalavimai
                  
                  Po aštuonerių metų nuo šio reglamento įsigaliojimo
                  Metalų halogenų lempų, kurioms taikomi lempos veiksmingumo reikalavimai, lempų šviesos srauto išlaikymo faktoriai ir lempų negendamumo faktoriai turi būti bent tokie, kokie nurodyti 14 lentelėje.
                  
                     14 lentelė
                  
                  
                     Metalų halogenų lempų šviesos srauto išlaikymo faktoriaus ir negendamumo faktoriaus vertės (trečiasis etapas)
                  
                  
                              Veikimo trukmė (h)
                           
                           
                              Lempos šviesos srauto išlaikymo faktorius
                           
                           
                              Lempos negendamumo faktorius
                           
                        
                              12 000
                           
                           
                              > 0,80
                           
                           
                              > 0,80“
                           
                        
            
   
      II PRIEDAS
      
         Reglamento (ES) Nr. 1194/2012 I, III ir IV priedų pakeitimai
      
      
               
                  1.
               
               
                  I priedo 2 punktas pakeičiamas taip:
                  
                              „2.
                           
                           
                              Visų specialios paskirties gaminių numatytoji paskirtis nurodoma bet kokia forma pateikiamoje informacijoje apie gaminį ir aiškiai nurodoma, kad jie nėra skirti naudoti kitais tikslais.
                              Techninių dokumentų rinkinyje, kuris parengiamas atitikčiai įvertinti pagal Direktyvos 2009/125/EB 8 straipsnį, išvardijami techniniai parametrai, dėl kurių gaminio konstrukcija specialiai atitinka numatytąją paskirtį.
                              Jei reikia, parametrai gali būti išvardijami taip, kad nebūtų atskleista neskelbtina komercinė informacija, susijusi su gamintojo intelektinės nuosavybės teisėmis.
                              Jei parduodamas gaminys aiškiai rodomas galutiniam naudotojui, ant pakuotės aiškiai ir pastebimai pateikiama ši informacija:
                              
                                          a)
                                       
                                       
                                          numatytoji paskirtis;
                                       
                                    
                                          b)
                                       
                                       
                                          tai, kad jis netinka kambarių apšvietimui, ir
                                       
                                    
                                          c)
                                       
                                       
                                          techniniai parametrai, dėl kurių lempos konstrukcija specialiai atitinka numatytąją paskirtį.
                                       
                                    c punkte nustatyta informacija gali būti pateikiama pakuotės viduje.“;
                           
                        
            
               
                  2.
               
               
                  III priedo 2.3 punktas pakeičiamas taip:
                  „2.3   Įtaisų, skirtų įrengti tarp elektros tinklo ir lempų, funkcionalumo reikalavimas
                  
                  
                           
                              a)
                           
                           
                              Nuo 2 etapo įtaisai, skirti įrengti tarp elektros tinklo ir lempų, turi atitikti pažangiausius reikalavimus dėl suderinamumo su lempomis, kurių energijos vartojimo efektyvumo indeksas (ir kryptinių, ir nekryptinių lempų indeksas skaičiuojamas pagal šio priedo 1.1 punkte nustatytą metodą) yra ne didesnis kaip:
                              
                                          —
                                       
                                       
                                          0,24 nekryptinėms lempoms (daroma prielaida, kad Φuse = bendras vardinis šviesos srautas),
                                       
                                    
                                          —
                                       
                                       
                                          0,40 kryptinėms lempoms.
                                       
                                    Kai šviesos srauto reguliavimo įtaisas įjungtas mažiausio šviesos srauto nuostata, kuriai esant valdomos lempos vartoja elektros energiją, lempų skleidžiamos šviesos srautas turi sudaryti bent 1 % visa apkrova veikiančios lempos skleidžiamo šviesos srauto.
                              Kai šviestuvas pateikiamas rinkai ir kai lempos, kurias gali pakeisti galutinis naudotojas, pateikiamos su šviestuvu, tos lempos turi būti vienos iš dviejų aukščiausių energijos vartojimo efektyvumo klasių pagal Deleguotąjį reglamentą (ES) Nr. 874/2012, kurių lempos, kaip nurodyta šviestuvo etiketėje, yra suderinamos su tuo šviestuvu.
                           
                        
                           
                              b)
                           
                           
                              Nuo 3 etapo šviestuvai, pateikiami rinkai, turi būti visiškai suderinami su lempomis, kurių energijos vartojimo efektyvumo klasė yra bent A+ pagal Deleguotąjį reglamentą (ES) Nr. 874/2012, jei jie suprojektuoti taip, kad lempas juose gali pakeisti galutinis naudotojas. Tokių šviestuvų techninių dokumentų rinkinyje, kuris parengiamas atitikčiai įvertinti pagal Direktyvos 2009/125/EB 8 straipsnį, įrašomas bent vienas realus gaminio tikrinimo nuostatų ir sąlygų derinys.“
                           
                        
            
               
                  3.
               
               
                  IV priedo 3 punktas pakeičiamas taip:
                  „3.   Įtaisų, skirtų įrengti tarp elektros tinklo ir lempų, patikros procedūra
                  
                  Valstybės narės institucijos išbando vieną gaminio egzempliorių.
                  Laikoma, kad įtaisas atitinka šiuo reglamentu nustatytus reikalavimus, jei, taikant pažangiausius matavimo metodus ir suderinamumo vertinimo kriterijus, įskaitant dokumentuose, kurių nuorodų numeriai tuo tikslu paskelbti Europos Sąjungos oficialiajame leidinyje, nurodytus metodus ir kriterijus, nustatoma, kad jis atitinka III priedo 2.3 punkte pateiktas suderinamumo nuostatas. Jei nustatoma, kad įtaisas neatitinka III priedo 2.3 punkto a papunkčio suderinamumo nuostatų, vis tiek gali būti laikoma, kad modelis atitinka reikalavimus, jei jis atitinka III priedo 3.3 punkte arba Deleguotojo reglamento (ES) Nr. 874/2012 3 straipsnio 2 dalyje nurodytus informacijos apie gaminį reikalavimus.
                  Be suderinamumo reikalavimų, išbandoma, ar lempų valdymo įtaisas atitinka III priedo 1.2 punkte nurodytus efektyvumo reikalavimus. Išbandomas vienas lempų valdymo įtaiso vieneto (ne kelių lempų valdymų įtaisų derinio) egzempliorius, net jei modelis skirtas naudoti kartu su kitais lempų valdymo įtaiso vienetais valdyti lempą (-as) konkrečiame įrenginyje. Laikoma, kad modelis atitinka reikalavimus, jei rezultatai nuo verčių ribų skiriasi ne daugiau kaip 2,5 %. Jei rezultatai nuo verčių ribų skiriasi daugiau kaip 2,5 %, išbandomi dar trys egzemplioriai. Laikoma, kad modelis atitinka reikalavimus, jeigu tų trijų papildomų egzempliorių bandymo rezultatų vidurkis nuo verčių ribų skiriasi ne daugiau kaip 2,5 %.
                  Be suderinamumo reikalavimų taip pat patikrinama, ar šviestuvų, skirtų parduoti galutiniams naudotojams, pakuotėje yra lempų. Laikoma, kad modelis atitinka reikalavimus, jei pakuotėje lempų nėra arba jei joje esančios lempos yra III priedo 2.3 punkte reikalaujamų energijos klasių.
                  Be suderinamumo reikalavimų, lempų valdymo įtaisai išbandomi su lempomis su kaitinamuoju siūlu mažiausią šviesos srautą atitinkančioje reguliatoriaus padėtyje. Laikoma, kad modelis atitinka reikalavimus, jei pagal gamintojo nurodymus įrengtų lempų skleidžiamos šviesos srautas yra bent 1 % visa apkrova veikiančios lempos skleidžiamo šviesos srauto.
                  Jei modelis neatitinka taikomų pirmiau nurodytų reikalavimų, laikoma, kad jis reikalavimų neatitinka. Valstybės narės valdžios institucijos bandymo rezultatus ir kitą susijusią informaciją kitų valstybių narių valdžios institucijoms ir Komisijai pateikia per mėnesį nuo sprendimo dėl modelio neatitikties reikalavimams priėmimo.“